Title: ข้อบัญญัติองค์การบริหารส่วนตําบลอ่างทอง เรื่อง การลดหย่อนภาษีบํารุงท้องที่ พ.ศ. 2560

ข้อบัญญัติองค์การบริหารส่วนตำบลอ่างทอง
เรื่อง การลดหย่อนภาษีบำรุงท้องที่
พ.ศ. ๒๕๖๐[๑]

โดยที่เป็นการสมควรตราข้อบัญญัติองค์การบริหารส่วนตำบลอ่างทอง
ว่าด้วยการลดหย่อนภาษีบำรุงท้องที่

อาศัยอำนาจตามความในมาตรา
๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.
๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล
(ฉบับที่ ๕) พ.ศ.
๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓ องค์การบริหารส่วนตำบลอ่างทองโดยได้รับความเห็นชอบของสภาองค์การบริหารส่วนตำบลอ่างทองและนายอำเภอเชียงคำ
จึงตราข้อบัญญัติไว้ ดังต่อไปนี้

ข้อ ๑  ข้อบัญญัตินี้เรียกว่า ข้อบัญญัติองค์การบริหารส่วนตำบลอ่างทอง เรื่อง การลดหย่อนภาษีบำรุงท้องที่
พ.ศ. ๒๕๖๐

ข้อ ๒  ข้อบัญญัตินี้ให้ใช้บังคับในเขตองค์การบริหารส่วนตำบลอ่างทองเมื่อได้ประกาศไว้โดยเปิดเผยที่สำนักงานองค์การบริหารส่วนตำบลอ่างทองแล้วสิบห้าวัน

ข้อ ๓  บรรดาข้อบัญญัติ กฎ ข้อบังคับ ระเบียบหรือคำสั่งอื่นใดในส่วนที่ตราไว้เป็นข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทน

ข้อ ๔  ในข้อบัญญัตินี้
ที่ดิน
หมายความว่า พื้นที่ดิน และให้หมายความรวมถึงพื้นที่ที่เป็นภูเขาหรือที่มีน้ำด้วย
เจ้าของที่ดิน
หมายความว่า บุคคล หรือคณะบุคคลไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดิน
หรือครอบครองอยู่ในที่ดินที่ไม่เป็นกรรมสิทธิ์ของเอกชน 
ปี
หมายความว่า ปีปฏิทิน

ข้อ ๕  บุคคลธรรมดาซึ่งเป็นเจ้าของที่ดินแปลงเดียวหรือหลายแปลงในเขตพื้นที่องค์การบริหารส่วนตำบลอ่างทอง
และใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตน หรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ได้สามไร่
ที่ดินที่มีสิ่งปลูกสร้าง
และใช้สิ่งปลูกสร้างนั้นเป็นสถานประกอบการค้า หรือให้เช่าไม่ได้รับการลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานประกอบการค้า
หรือให้เช่านั้น
ในกรณีที่บุคคลธรรมดาหลายคนเป็นเจ้าของที่ดินร่วมกันให้ได้รับการลดหย่อนรวมกันตามเกณฑ์ที่กำหนดไว้ในวรรคหนึ่ง

ข้อ ๖  การลดหย่อนตามเกณฑ์ในข้อ ๕ ให้ผู้ยื่นแบบแสดงรายการคำขอลดหย่อนภาษีบำรุงท้องที่ตามพระราชบัญญัติภาษีบำรุงท้องที่
พ.ศ. ๒๕๐๘ และที่แก้ไขเพิ่มเติม แสดงความจำนงต่อพนักงานประเมินพร้อมลงลายมือชื่อไว้เป็นหลักฐาน

ข้อ ๗  ให้นายกองค์การบริหารส่วนตำบลอ่างทองรักษาการให้เป็นไปตามข้อบัญญัตินี้
และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้

ประกาศ ณ
วันที่ ๑๙ มิถุนายน พ.ศ. ๒๕๖๐
อนุชา  กาติ๊บ
นายกองค์การบริหารส่วนตำบลอ่างทอง

[เอกสารแนบท้าย]

๑. แบบคำขอลดหย่อนภาษีบำรุงท้องที่ตามข้อบัญญัติองค์การบริหารส่วนตำบลอ่างทอง
เรื่อง การลดหย่อนภาษีบำรุงท้องที่ พ.ศ. ๒๕๖๐

(ดูข้อมูลจากภาพกฎหมาย)

ปุณิกา/ธนบดี/จัดทำ
๑๖ พฤศจิกายน ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๗๖ ง/หน้า ๓๑/๒ พฤศจิกายน ๒๕๖๑